ועדת הכלכלה, כנסת 20, פרוטוקול מספר 134, 2016-01-06 09:30

נורית קורן: בוקר טוב.

נורית קורן: אני מתכבדת לפתוח את ישיבת ועדת הכלכלה.

נורית קורן: על סדר-היום: הצעת חוק איסור אפליה במוצרים, בשירותים ובכניסה למקומות בידור ולמקומות ציבוריים (תיקון מס' 4), התשע"ה-2014.

נורית קורן: הבקשה היא להחלת דין רציפות על הצעת חוק פרטית של חברי כנסת מהכנסת הקודמת: פנינה תמנו שאטה, שמעון אוחיון וקבוצת חברי כנסת.

נורית קורן: ההצעה אושרה לקריאה ראשונה בכנסת הקודמת וכעת חברי הכנסת וחברי הוועדה מבקשים להמשיך את הליך החקיקה.

נורית קורן: נמצא כאן חבר הכנסת אילטוב שהיה חלק מהיוזמים של ההצעה.

נורית קורן: אני רוצה לומר כמה מילים בנושא החוק.

נורית קורן: הצעת חוק איסור אפליה במוצרים, בשירותים ובכניסה למקומות בידור ולמקומות ציבוריים הוא בעצם זה תיקון מס' 5.

נורית קורן: הם אומרים: איסור אפליה בשל לבישת מדי כוחות הביטחון וההצלה, התשע"ב-2014.

נורית קורן: בעצם אנחנו נמצאים עכשיו בפתחה של שנה חדשה ואנחנו עדיין צריכים לחוקק חוקים מסוג אפליה.

נורית קורן: ישנה אפליה בהרבה תחומים ולאו דווקא של לובשי מדי כוחות הביטחון.

נורית קורן: העובדה שאדם מגיע למקום בילוי ועוצרים אותו ולא נותנים לו להיכנס.

נורית קורן: אפילו בתקופה האחרונה עוצרים אנשים עם חזות מערבית עוצרים אותם ובודקים אותם.

נורית קורן: מבחינתי זה דבר לא טוב.

נורית קורן: אני כבר חשבתי שכל נושא האפליה כבר עבר מהעולם.

נורית קורן: אני אומרת לכם שאני נתקלת בזה.

נורית קורן: רוברט ואני חברים בוועדה למינוי שופטים.

נורית קורן: אני רוצה להגיד לכם שזה מזעזע בעיניי כל פעם כששואלים מה המקור ובאיזה צבע אתה.

נורית קורן: מה היה המקור ומנסים לראות באיזה צבע אתה.

נורית קורן: השבוע היה מועמד בוועדת משנה.

נורית קורן: לא הייתי בישיבה והסבו את תשומת לבי שהוא תימני.

נורית קורן: אמרתי: אז אם הוא תימני, הוא עבר את המבחן ונכנס.

נורית קורן: אתם מבינים?

נורית קורן: אני לא רוצה שדברים כאלה יקרו.

נורית קורן: אני מאוד בעד החוק הזה ומאוד הייתי רוצה שאפילו את הסוגריים נוכל לשנות ולדון בצורה מהותית בחוק, אחרי שהוא יעבור את האישור של הכנסת.

נורית קורן: קודם כל אנחנו צריכים לאשר אותו פה.

<איתי עצמון: החלת דין רציפות.

נורית קורן: היום הדיון נסוב רק על החלת דין רציפות לחוק הזה כדי שנוכל להמשיך בהליך החקיקה.

נורית קורן: חבר הכנסת אילטוב, בבקשה.

רוברט אילטוב: תודה, כבוד יושבת הראש.

רוברט אילטוב: אני רוצה לברך אותך על זה שאת יושבת בראש ועדה חשובה בכנסת.

נורית קורן: בכיסא מאוד מאוד חשוב כי אני מעריכה מאוד את יושב ראש הוועדה.

רוברט אילטוב: בקדנציה הראשונה שלי הייתי תקופה מסוימת יושב ראש הוועדה.

רוברט אילטוב: זאת ועדה מרתקת ומאוד חשובה.

רוברט אילטוב: גם כשאת יושבת באופן מאוד זמני זה מאוד מעניין.

רוברט אילטוב: בכל אופן.

רוברט אילטוב: הזכרת שלא מכניסים אנשים על רקע גזעני או על רקע צבע עור, זה קצת אחרת כי יש פה כל מיני מועדונים עם סלקציה.

רוברט אילטוב: בהצעת החוק הזאת אני מדבר על אלה שלובשים מדים, לא משנה מה צבע העור שלהם, אלא בשל העובדה שהם לובשי מדים לא מכניסים אותם.

רוברט אילטוב: זה דבר עוד יותר חמור במדינת ישראל.

רוברט אילטוב: יזמנו את הצעת החוק עקב תלונות רבות שהגיעו לכנסת ולארגונים.

רוברט אילטוב: אחד הארגונים שממנו הגיעו תלונות היה "ארגון אם תרצו".

רוברט אילטוב: הם הביאו נתונים רבים אלינו.

רוברט אילטוב: מהקדנציה הקודמת אנחנו מנסים להעביר את הצעת החוק.

רוברט אילטוב: אנחנו מקווים שבקדנציה הזאת נעשה את זה מהר ככל האפשר ונפסיק את האפליה על רקע לבישת מדים.

רוברט אילטוב: אני חושב שבמדינת ישראל אין מקום לאפליה מסוג זה, כי כולנו רוצים לכבד את חיילי צה"ל שנותנים לנו שירות, את כוחות ההצלה, את כיבוי האש והמשטרה.

רוברט אילטוב: אין ספק שאפליה על רקע כזה היא מזעזעת במדינת ישראל.

רוברט אילטוב: אנשים שנותנים שירות לציבור מופלים בגלל שהם נותנים שירות לציבור ומגנים עליו.

נורית קורן: הם לא רק נותנים שירות הם גם עושים את החובה שלהם.

רוברט אילטוב: יש כאלה שמתנדבים.

נורית קורן: יש חיילים בשירות חובה והשאר הם מתנדבים בכל מיני ארגונים.

רוברט אילטוב: לפעמים הם באים ישר מהשירות ולא היה להם זמן ואומרים להם שהם לא יכולים להיכנס.

רוברט אילטוב: לכן, אני לקחתי על עצמי להוביל את הצעת החוק ואני מקווה שהיא תעבור בהקדם האפשרי ככל שאפשר.

נורית קורן: מישהו מהגופים המקצועיים רוצה לומר משהו?

נורית קורן: משרד המשפטים, בבקשה.

<דינקנש תקלה: הממשלה מסכימה להחלת דין הרציפות.

נורית קורן: יש עוד מישהו שרוצה לומר משהו?

<הדס פטר: אני עורכת דין בייעוץ המשפטי במשטרה.

<הדס פטר: אני רוצה לחדד דבר קטן.

<הדס פטר: אין ספק שהמטרה של החוק זה להגן ולאסור אפליה שהיא אפליה לרעה.

<הדס פטר: אבל המונח אפליה הוא סובל גם פרשנות של אפליה לטובה.

<הדס פטר: לכן החשש שאני רוצה לחדד הוא, שלא יבוא מישהו ויגיד שגם מתן אפליה לטובה – אם אני נותן הנחה במוצרים לכוחות ביטחון, אם אני נותן הנחה בכניסה לבתי מלון, או הטבות כלשהן שהן אפליה לטובה, שגם זה ייכלל בחוק וייאסר.

נורית קורן: זה כבר דברים מהותיים.

<איתי עצמון: אני גם לא בטוח שזה הנושא של הצעת החוק.

רוברט אילטוב: זאת כבר פרשנות מאוד ספציפית.

<איתי עצמון: זה נושא אחר, נושא חשוב, אבל לא במסגרת הצעת החוק.

רוברט אילטוב: פרשנות מאוד יצירתית של הצעת החוק.

<הדס פטר: אם אפשר, רק שיירשם בפרוטוקול.

נורית קורן: דבריך נרשמו.

<הדס פטר: אני לא יודעת יצירתית.

<הדס פטר: אם אני פותחת ויקיפדיה ובוחנת מה זה המונח אפליה אז זה פירוש כזה.

<איתי עצמון: המשמעות של המונח העיקרי הוא בחוק העיקרי ולא בויקיפדיה.

<הדס פטר: בסדר, רק אני אבקש שזה יירשם בפרוטוקול.

נורית קורן: הדברים שלך נרשמו.

נורית קורן: יש עוד מישהו שרוצה לדבר?

<פיראס פראג: אני מנציבות שוויון הזדמנויות בעבודה.

<פיראס פראג: אנחנו הוזמנו לוועדה.

<פיראס פראג: על פניו כרגע החוק לא קשור אלינו.

<פיראס פראג: הסמכות הייחודית שלנו בכל מה שקשור לאפליה, היא בשוק העבודה.

<פיראס פראג: בעתיד, אם ירצו לצרף את החוק תחת סמכותינו אנחנו כמובן נשמח.

נורית קורן: אבל זה לא קשור.

נורית קורן: אתם רק בעבודה, אבל יש דברים אחרים.

נורית קורן: אנחנו מצביעים.

נורית קורן: בעד – רוב

נורית קורן: נמנעים – אין החלת דין רציפות על הצעת חוק איסור אפליה במוצרים, בשירותים ובכניסה למקומות בידור ולמקומות ציבוריים (תיקון מס' 4), נתקבלה.

נורית קורן: הוועדה מאשרת החלת דין רציפות לחוק והחלטת הוועדה תובא לאישור המליאה.